ছত্তিশগড়ের মহলায় বিএসএফের ক্যাম্পের কাছে একটি জঙ্গলে এই গুলির লড়াই শুরু হয়। সেখানে বিএসএফএর ১১৪ ব্যাটালিয়ান ফিরছিল একটি মাওবাদী দমন অভিযান শেষ করে। সেই সময় বারাকোট গ্রামের মধ্য দিয়ে একটি জঙ্গল পার করছিল জওয়ানদের গাড়িটি। এমন সময় গাড়ি লক্ষ্য করে প্রবল গোলাবর্ষণ হতে থাকে। পাল্টা জবাব দেয় বিএসএফও। ততক্ষণে মাওবাদীদের গুলিতে নিহত হন কনস্টেবল লোকেন্দর সিং ও মুকদিয়ার সিং। ঘটনায় আহত হয়েছেন জওয়ান সন্দীপ দে।